OpenLLM-France/wikimedia huggingface dataset:
# Alexkuznetsovita-(Ce)

L'alexkuznetsovita-(Ce) és un mineral de la classe dels silicats que pertany al grup de la biraïta. Rep el nom en honor del col·lector de minerals rus, Alexey M. Kuznetsov (nascut el 1962), qui va proporcionar les mostres on va ser descoberta aquesta espècie. El modificador "-(Ce)" s'afageix per mostrar la relació amb l'alexkuznetsovita-(La).

## Característiques

L'alexkuznetsovita-(Ce) és un sorosilicat de fórmula química Ce₂Mn(CO₃)(Si₂O₇). Va ser aprovada com a espècie vàlida per l'Associació Mineralògica Internacional el 2019, sent publicada l'any 2021. Cristal·litza en el sistema monoclínic. La seva duresa a l'escala de Mohs és 5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5416/3.

## Formació i jaciments

Va ser descoberta a Mochalin Log, a la localitat de Kixtim (óblast de Txeliàbinsk, Rússia), en forma de grans anèdrics de fins a 0,4 mm de diàmetre, sent l'únic a tot el planeta on ha estat descrita aquesta espècie mineral.

## Referències

* ↑ «Alexkuznetsovite-(Ce)» (en anglès). Mindat. [Consulta: 14 març 2022].
* ↑ Kasatkin, Anatoly V.; Zubkova, Natalia V.; Pekov, Igor V.; Chukanov, Nikita V.; Škoda, Radek; Agakhanov, Atali A.; Belakovskiy, Dmitriy I.; Britvin, Sergey N.; Pushcharovsky, Dmitry Yu «The mineralogy of the historical Mochalin Log REE deposit, South Urals, Russia. Part IV. Alexkuznetsovite-(La), La2Mn(CO3)(Si2O7), alexkuznetsovite-(Ce), Ce2Mn(CO3)(Si2O7) and biraite-(La), La2Fe2+(CO3)(Si2O7), three new isostructural minerals and a definition of the biraite group» (en anglès). Mineralogical Magazine, 85, 5, 10-2021, pàg. 772–783. DOI: https://doi.org/10.1180/mgm.2021.64 [Consulta: 12 març 2022].
# Eremomela grisa

L'eremomela grisa (Eremomela flavicrissalis) és una espècie d'ocell passeriforme que pertany a la família Cisticolidae originària de l'Àfrica oriental.

## Distribució i hàbitat

Es troba a les sabanes seques d'Etiòpia, Kenya, Somàlia i Uganda.

## Referències

* ↑ «Eremomela grisa». Cercaterm. TERMCAT, Centre de Terminologia. Rev. 4/02/2023(català)
# Ergògraf

L'ergògraf és un aparell inventat per l'italià A. Mosso (1846 - 1910) que serveix per mesurar la força emprada en una contracció muscular. En psicologia, s'usa per detectar les variables que poden influir en un treball muscular com per exemple la fatiga, les disposicions motivacionals, els estímuls, etc.

## Referències

* ↑ «ergografo nell'Enciclopedia Treccani» (en italià). [Consulta: 25 abril 2019].
* ↑ «Vocabulari de les ciències de la salut.». Arxivat de l'original el 2019-05-02. [Consulta: 2 maig 2019].
# Eriste N

L'Eriste N o pic Beraldi és una muntanya de 3.025 m d'altitud, amb una prominència de 41 m, que es troba al massís de Pocets, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a. ed.. Granollers: Editorial Alpina, 1977 (E-25). ISBN 84-7011-038-1 [Consulta: 18 setembre 2017]. Arxivat 2019-05-01 a Wayback Machine.
# Eriteri

L'eriteri (Eritherium azzouzorum) és una espècie de mamífer proboscidi extint. És l'espècie de proboscidi més antiga coneguda; visqué fa uns 60 milions d'anys al Paleocè, en allò que avui en dia és el Marroc. A més a més, és el proboscidi més petit que es coneix, juntament amb Khamsaconus bulbosus. Només pesava uns cinc quilograms i les seves dents canines no s'assemblaven gens als ullals dels elefants moderns, però la seva anatomia dental, mandibular i cranial demostren que era un proboscidi.

## Referències

* 1 2 Gheerbrant, 2009, p. 10.717.
* ↑ «Dinosaur demise brought the rise of the elephants». New Scientist, 29-06-2009. [Consulta: 1r juliol 2009].

## Bibliografia

* Gheerbrant, E. «Paleocene emergence of elephant relatives and the rapid radiation of African ungulates» (en anglès). PNAS, 106, 260, 2009, pàg. 10.717-10.721. DOI: 10.1073/pnas.0900251106.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Eritrea Institute of Technology

L'Eritrea Institute of Technology (EIT) és un institut tecnològic ubicat prop de la vila de Himbrti, Mai Nefhi, a Eritrea. Es troba a 12 km al sud-oest d'Asmara, i té tres universitats: Ciència, Enginyeria i Tecnologia i Educació. Es va inaugurar l'any 2003-2004 amb 5.500 estudiants
Va ser creat després que la Universitat d'Asmara fou reorganitzada. Segons el Ministeri d'Educació d'Eritrea, el centre es va crear amb l'objectiu de fer una distribució més equitativa de centres de coneixement fora de la capital.

## Referències

* ↑ «EIT». [Consulta: 30 maig 2022].
* Eritrea Institueix de Tecnologia
# Eritropoesi

L'eritropoesi és el conjunt de processos de formació, maduració i alliberament al torrent sanguini dels eritròcits, en els òrgans hematopoètics. Té lloc a la medul·la roja d'ossos llargs i plans en l'adult. En el fetus és una mielopoesi operativa. La diferenciació cel·lular triga en aquest cas entre 2-3 dies en produir-se. Un eritròcit madur recorre durant la seva vida fins a 600 km i passen 120 dies abans de ser eliminats.

## Proeritroblast

(14-19um)
* Nucli: gran, rodó amb la cromatina laxa i robusta. Té de dos a tres nuclèols rodejats de cromatina intensa.
* Citoplasma: escàs i basòfil.

## Eritroblast basòfil

(12-17μm)
* Nucli: gran, rodó, de color porpra i centrat. Cromatina més definida, quasi no es veuen nuclèols (que eren els aparells per produir ARN).
* Citoplasma intensament basòfil. Comença a carregar-se d'orgànuls i grànuls. És de color blau perquè el tenyim amb hematoxilina eosina (HE), que és un colorant bàsic.

## Policromatòfils

(12-15 um)
* Nucli: cèntric i rodó, de cromatina visible i compacta. Els nuclèols desapareixen.
* Citoplasma: lleugerament gris blavós, per la gran producció d'hemoglobina.
* Aquestes cèl·lules tornaran a dividir-se.

## Ortocromàtics o normocromàtics

(12-15um)
* Nucli: molt petit, marginat a un costat del citoplasma, incapaç de sintetitzar ADN, i molt fosc. Acabarà sent expulsat fora de la cèl·lula.
* Citoplasma: abundant, amb molta hemoglobina, i acidòfil.

## Eritròcit

Una cèl·lula mare hematopoètica pot arribar a produir 16 eritròcits. La seva producció la fa a l'espai interreticular. Com que la pressió alta a l'espai interreticular per la producció de cèl·lules sanguínies les obliga a anar a un lloc amb menys pressió, que en aquest cas serà l'interior del vas, els eritròcits han de passar per l'interstici de les cèl·lules endotelials i en aquest moment el nucli que és dur i poc mal·leable no pot passar per l'estret forat intersticial i queda sol a l'interstici reticular. En resultat, l'eritròcit es troba dins del sinusoide, sense nucli, la membrana es regenera, i el nucli està a l'espai reticular, que serà eliminat pels macròfags.
# Escala menor harmònica

L'escala menor harmònica es forma elevant un semitò al setè grau de l'escala menor natural. La menor natural, també és coneguda com a escala eòlia. Tots els acords que contenen el setè grau es veuen afectats en relació a l'escala menor natural.
L'interval de segona augmentada que conté aquesta escala entre els graus bVI i VII (sensible), provoca una sensació melòdica poc natural a la música occidental. Per aquest motiu es va crear l'escala menor melòdica.
L'escala menor harmònica es forma de la següent manera: I grau, II grau, III grau bemoll, IV grau, V grau, VI grau bemoll, VII grau i Octava

## Vegeu també

* Escala menor
* Escala menor natural
* Escala menor melòdica
* Escala major
# Església de Sant Vicenç de Montalt

L'Església de Sant Vicenç de Montalt és una església gòtica de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Església d'una sola nau, d'estil gòtic tardà. Té un campanar de torre quadrada i fortificacions que encara dominen la façana; el portal de 1598, simple, és renaixentista i coronada amb un frontó triangular és obra de Pierre Balquer. Els magnífics retaules -un, entre renaixentista i barroc, és obra d'Agustí Pujol (1616-18) amb la col·laboració amb Gabriel Munt i Sebastià Carbonell; el del Roser, obra barroca de Domènech Rovira i Josep Tramulles (1648); i el tercer, també barroc, dedicat a sant Isidre, obra de Pau Costa (1704)- varen ser cremats amb altres objectes artístics el 1936. L'any 1886 s'afegí una capella del Sagrament. Els elements de defensa hi són presents i resten encara les mènsules del matacà per defensar el portal de l'entrada.

## Història

L'església parroquial de Sant Vicenç de Montalt, dita abans de Caldes o de Llavaneres, fou bastida damunt la primitiva a finals del segle xvi, arran de la seva independència com a parròquia. S'inicià el 1591 i per dur-la a terme es va contractar el mestre de cases Dionís Torres de Calella. L'estil gòtic tardà era freqüent encara a l'època.

## Referències

* 1 2
# Alfabet llatí javanès

L'alfabet llatí javanès és l'alfabet llatí utilitzat per escriure el javanès. Abans de la introducció d'alfabet llatí, el javanès s'escrivia en alfabet javanès (hanacaraka), un alfabet de la família bràmica. També s'havia utilitzat el pegó, una escriptura basada en l'alfabet àrab.
L'alfabet llatí javanès és pràcticament idèntic a l'alfabet llatí indonesi. Hi ha sis dígrafs: dh, kh, ng, ny, sy, i th, i dues lletres amb diacritics: é i è.

## Alfabet

| Lletra | Nom | Lletra | Nom | Lletra | Nom |
| A a | a | J j | jé | S s | ès |
| B b | bé | K k | ka | T t | té |
| C c | cé | L l | èl | U u | u |
| D d | dé | M m | èm | V v | fé |
| E e | é | N n | èn | W w | wé |
| F f | èf | O o | o | X x | èks |
| G g | gé | P p | pé | Y y | yé |
| H h | ha | Q q | ki | Z z | zèt |
| I i | i | R r | èr | | |

## Correspondència amb l'alfabet javanès

* (h)a - ꦲ o ꦄ (A)
* b(a) - ꦧ
* c(a) - ꦕ
* d(a) - ꦢ
* dh(a) - ꦝ
* é and è - ꦲꦺ o ꦌ (É/È)
* (h)e - ꦲꦼ
* f(a) - lletra estrangera ꦥ꦳
* g(a) - ꦒ
* h(a) - ꦲ
* (h)i - ꦲꦶ o ꦆ (I)
* j(a) - ꦗ
* k(a) - ꦏ
* l(a) - ꦭ
* m(a) - ꦩ
* n(a) - ꦤ
* ny(a) - ꦚ
* ng(a) - ꦔ
* (h)o - ꦲꦺꦴ o ꦎ (O)
* p(a) - ꦥ
* q(a) - Lletra de la llengua sasak ꦐ
* r(a) - ꦫ
* s(a) - ꦱ
* t(a) - ꦠ
* th(a) - ꦛ
* (h)u - ꦲꦸ o ꦈ (U)
* v(a) - lletra estrangera ꦮ꦳
* w(a) - ꦮ
* x(a) - aproximadament ꦏ꧀ꦱ
* y(a) - ꦪ
* z(a) - lletra estrangera ꦗ꦳

## Bibliografia

* Pedoman Bahasa Jawa yang Disempurnakan (1977)
# Alfabet persa antic

L'alfabet persa antic fou un alfabet utilitzat a l'antiga Pèrsia, va ser usat per l'idioma persa aquemènida, idioma oficial de l'Imperi aquemènida. Aquest alfabet era cuneïforme. L'idioma va anar ampliant son terreny conforme l'Imperi persa s'expandia, malgrat ser un sistema cuneïforme, era molt diferent a l'els alfabets sumeris i acadis.

## Història

L'alfabet persa antic fou el primer cuneïforme a ser desxifrat (entre els anys 1800 i 1845). En el passat es pensava que aquest era utilitzat (igual que l'idioma) només en inscripcions imperials o objectes metàl·lics, encara que era usat en tot el territori de l'Imperi aquemènida. L'alfabet, igual que l'idioma, van ser usats durant tota la història de l'Imperi aquemènida, això fins a l'annexió per Macedònia, en aquests temps l'ús del persa va ser interromput per l'ús del grec com a idioma oficial del Regne de Macedònia i de l'Imperi Selèucida

## Lletres

A la taula que es mostra a sota es troben les lletres de l'alfabet.
* Lletra corresponent en alfabet
* A
* I
* U
* Ka
* Ku
* Xa
* Tu
* Tha
* Ca
* Da
* Di
* Du
* Mi
* Mu
* Ya
* Ra
* Ru
* La
* Ga
* Gu
* Ja
* Ji
* Ta
* Na
* Nu
* Pa
* Fa
* Ba
* Ma
* Va
* Vi
* Sa
* Sha
* Za
* Ha
* Ça
* Ri

## Referències

* ↑ Plantilla:http://www.proel.org/index.php?pagina=alfabetos/persa>
* ↑ https://www.solociencia.com/arqueologia/07072502.htm
* ↑ Persa antiguo

## Vegeu també

* Alfabet persa
* Escriptura palaví
# Alficòs

L'alficòs o anficòs (Cucumis flexuosus) és el fruit llarguer, cilíndric, solcat i en pepònide, comestible d'una planta de la família de les cucurbitàcies.
L'alficòs no és un cogombre sinó una varietat de meló, també conegut com a meló serp. El seu cultiu es troba en recessió al nostre territori.

## Referències

* ↑ «cucurbitàcia». Diccionari de la llengua catalana de l'IEC. Institut d'Estudis Catalans.
* ↑ «Alficòs». Gran Enciclopèdia Catalana. Barcelona: Grup Enciclopèdia Catalana. [Consulta: 12 abril 2012].
* ↑ «L'Alficòs». Suheca.com, 26-07-2011. [Consulta: 12 abril 2012].
* ↑ «Patrimoni natural a les hortes valencianes». Metode.cat, 1999. Arxivat de l'original el 2016-06-06. [Consulta: 12 abril 2012].

## Enllaços externs

* L'alficòs a Lo Migjorn
* Fact sheet from the University of Florida (amb foto) Arxivat 2007-02-26 a Wayback Machine.
# ARV

ARV té els següents significats:
* Arxiu del Regne de València, arxiu històric que custodia documentació relacionada amb el Regne de València
* Accio Cultural Social i Econòmica del Regne de València, coordinadora d'entitats blaveristes del País Valencià
* Al rojo vivo, programa de televisió de la cadena La Sexta d'Espanya
* Armada Bolivariana (del seu antic nom en castellà ARmada Venezolana), armada de les forces armades de Veneçuela
* Vehicle blindat de recuperació (del seu nom en anglès Armoured Recovery Vehicle), vehicle blindat de combat utilitzat per a remolcar altres elements
* Vehicle de reentrada avançat (del seu nom en anglès Advanced Re-entry Vehicle), projecte de vehicle de transferència automatitzat desenvolupat per l'Agència Espacial Europea
* Vehicle robòtic armat (del seu nom en anglès Armed Robotic Vehicle), projecte de vehicle terrestre no tripulat per a ús militar
* Vehicle de resposta armada (del seu nom en anglès Armed Response Vehicle), tipus de vehicle policial utilitzat al Regne Unit
* Antiretroviral, fàrmac destinat a combatre infeccions d'origen víric
* Arv també és l'abreviatura de l'aravaïta, mineral de la classe dels fosfats
* Arv.-Touv. també és l'abreviació d'autor de Casimir Arvet-Touvet, botànic de França
# BSL

BSL té els següents significats:
* Lliga israeliana de bàsquet (del seu nom en anglès Basketball Super League), màxima competició de basquetbol d'Israel
* Lliga turca de bàsquet (del seu nom en turc Basketbol Süper Ligi), màxima competició de basquetbol de Turquia
* Bulletin de la Société de Linguistique, revista científica de referència el camp de la lingüística
* Bulletin of Symbolic Logic, revista científica de referència el camp de la lògica simbòlica
* Llengua de signes britànica (del seu nom en anglès British Sign Language), llengua de signes per a sords usada al Regne Unit
* Nivells de bioseguretat (del seu nom en anglès Biosafety Levels), classificació de la bioseguretat segons els Centres per al Control i Prevenció de Malalties dels Estats Units
* BSL també és el codi de la UCI del Bofrost-Steria, equip ciclista de Bèlgica
* BSL també és el codi IATA de l'Aeroport de Basilea-Mulhouse-Friburg, aeroport que serveis una zona fronterera entre França, Suïssa i Alemanya
# De nåede færgen

De nåede færgen (en danès Van arribar al ferri) és un dels dos curtmetratges dirigits per Carl Theodor Dreyer per encàrrec del Comitè Ministerial Danès de Cinematografia. Estrenat el 12 de maig de 1948, estava pensat per promoure la prevenció d'accidents de trànsit. Tanmateix, no es va fer com a documental, tot i que pertany al gènere, sinó com un llargmetratge basat en una novel·la de Johannes Vilhelm Jensen.

## Trama

Un home i una dona estan a punt de desembarcar d'un ferri a bord de la seva motocicleta a Nyborg. Abans d'aterrar, l'home demana al capità informació sobre la connexió amb un altre ferri al qual han d'arribar ell i la seva acompanyant. En assabentar-se que no té gaire temps per a la propera sortida, l'home empeny el seu vehicle a tota velocitat per arribar a temps al port d'embarcament. Tanmateix, això l'exposa a ell i a la seva amiga a una sèrie de maniobres perilloses i avançaments arriscats.

## Comentari

Malgrat els límits imposats per la curta durada de la pel·lícula i la necessitat de destacar la importància de la problemàtica que tracta, Dreyer encara aconsegueix desenvolupar en aquest curtmetratge un dels temes fonamentals de tota la seva obra cinematogràfica -la imminència de la mort-. i representar-lo amb aquells mitjans estilístics propis de les seves grans pel·lícules, des de La Passion de Jeanne d'Arc fins a Gertrud (“simbolisme declarat” com a Vampyr, realisme sonor i visual que esdevé “irreal” en el progrés autònom de la narració, etc.). A més, Dreyer no renuncia a l'ús d'una ironia amarga com a eina expressiva, que li permet accentuar simbòlicament la serietat del tema en què se centra la pel·lícula.

## Recepció

El 1949 va participar en la secció de curtmetratges al 3r Festival Internacional de Cinema de Canes.

## Notes

* ↑ Pier Giorgio Tone, Carl Theodor Dreyer, collana Il Castoro Cinema, La Nuova Italia, Firenze, 1978.
* ↑ La l'expressió està extreta de Pier Giorgio Tone, Carl Theodor Dreyer, cit.
* ↑ Pier Giorgio Tone, Carl Theodor Dreyer, cit.
* ↑ Aquesta ironia es pot resseguir, així com en el títol de el curtmetratge, en la mirada fúnebre del conductor de l'últim cotxe que els dos viatgers motociclistes intenten avançar en va.
* ↑ (anglès) Page « All Selection », rubrique « 1949 », sur le site du Festival de Cannes.

## Enllaços externs

* De nåede færgen a YouTube
# Abuna Yosef (muntanya)

L'Abuna Yosef (o Abune Yosef) és una muntanya que es troba prop del cingle oriental de l'altiplà etíop. Es localitza al massís de Lasta, a les muntanyes Simien, a la zona del Semien Wollo (o Wollo Nord) de la regió Amhara. Té una alçada de 4.260 metres, cosa que el fa la sisena muntanya en alçada a Etiòpia i la dinovena de l'Àfrica.
Des del punt de vista cultural, un aspecte important d'aquesta muntanya és l'església de Gennete Maryam, una església monolítica excavada durant el regnat de Yekuno Amlak. També són rellevants les quatre esglésies construïdes a l'interior de coves a la muntanya. La més antiga és la de Yemrehana Krestos construïda pel rei zagwe Yemrehana Krestos. Les tres restants són les de Emakina Medhane Alem (probablement construïda per Yekuno Amlak a finals del segle xiii), Lidetta Maryam, i Zammadu Maryam (probablement del segle XV).
Les esglésies de Lalibela estan als contraforts del massís de l'Abuna Yosef.

## Referències

* ↑ Philip Briggs, Ethiopia: The Bradt Travel Guide, 5th edition (Chalfont St Peters: Bradt, 2009), p. 368
* ↑ Gervers, Michael. An Architectural Survey of the Church of Emakina Madhane Alam (Lasta, Ethiopia), 2006. Arxivat 2020-01-14 a Wayback Machine.

## Enllaços externs

* «Sobre la fauna del Abuna Yosef» (pdf). Arxivat de l'original el 2014-03-17. [Consulta: 24 octubre 2015].
# ATU

ATU té els següents significats:
* Classificació Aarne-Thompson-Uther, sistema de classificació de contes i narracions folklòriques
* ATU Gagauzia (de l'acrònim en anglès Autonomous Territorial Unit), unitat territorial de Moldàvia
* Amalgamated Transit Union, sindicat del transport públic dels Estats Units i del Canadà
* Universitat Allameh Tabataba'i (del seu nom en anglès Allameh Tabataba'i University), universitat pública dedicada a les humanitats amb seu a Teheran, a l'Iran
* Universitat Tecnològica d'Almati (del seu nom en kazakh Алматы Технологиялық Университеті, transliterat Almati Tekhnologiialik Universiteti), universitat pública amb seu a Almati, al Kazakhstan
* Arkansas Tech University, universitat pública amb seu a Russellville (Arkansas), als Estats Units
* Universitat Tècnica d'Accra (del seu nom en anglès Accra Technical University), universitat pública amb seu a Accra, a Ghana
* Lučko ATU (de l'acrònim en anglès Anti-Terrorist Unit), unitat de forces especials de la policia de Croàcia
* Adaptador d'antena (del seu nom en anglès Antenna Tuning Unit), dispositiu per a adaptar l'impedància de l'antena a la del transmissor o receptor
* Atu també és l'abreviatura de l'arthurita, mineral de la classe dels arsenats
# AUH

AUH té els següents significats:
* Assignació universal per fill (del seu nom en castellà Asignación Universal por Hijo), ajut de la seguretat social per fills a l'Argentina
* AUH també és el codi IATA de l'Aeroport Internacional d'Abu Dhabi, aeroport situat prop de la ciutat d'Abu Dhabi, als Emirats Àrabs Units
* auh també és el codi ISO 639-3 de l'aushi, llengua parlada a Zàmbia i a la República Democràtica del Congo
# Ablació (medicina)

L'ablació, en medicina i cirurgia té dos significats:
Un és l'ablació quirúrgica o extirpació de qualsevol òrgan o part del cos mitjançant una operació o escissió quirúrgica. Llavors és sinònim d'exèresi. L'ús més utilitzat d'ablació és el d'"ablació del clítoris" o clitoridectomia.
L'altre ús d'aquesta paraula és l'ablació per radiofreqüència que és el procediment de cateterisme cardíac que permet el guariment de la taquicàrdia paroxística i altres tipus d'arrítmies.
# Acadèmia de Llengua Catalana

L'Acadèmia de Llengua Catalana, també coneguda per l'Acadèmia Catalanista, Acadèmia Regionalista o Acadèmia Catalana, fou una acadèmia fundada el 16 de gener de 1891 pel jesuïta Lluís Ignasi Fiter. Era d'ideologia mariana i molt conservadora.
De primer en aquesta institució hi convergiren prohoms com Prat de la Riba, Josep Torras i Bages o Josep Puig i Cadafalch. Més tard s'hi integraren figures literàries com Josep Carner, Josep M. López-Picó, Jaume Bofill i Mates.
Als anys 50 l'acadèmia va agafar un impuls renovat i un nou rol, ja que diversos dels seus membres d'aquell temps foren personatges importants de l'oposició democràtica catalanista a la dictadura franquista: l'abat Escarré, Jaume Vicens i Vives, Raimon Galí, Jordi Pujol, Josep Benet, Josep Espar i Ticó, Lluís Maria Sunyer o Jaume Casajoana.

## Referències

* ↑ Tarrús Galter, Joan; Comadira, Narcís. Rafael Masó: arquitecte noucentista. Brau edicions, 2007. ISBN 978-84-96842-03-8 [Consulta: 24 agost 2012]. , pàg.16
* 1 2 Diccionari d'Història de Catalunya; ed. 62; Barcelona; 1998; p. 4